Diari Oficial de la Generalitat Valenciana


Sumari del DOGV 6520, del 13-05-2011 (2011/5204)

RESOLUCIÓ de 12 d'abril de 2011, de la Conselleria d'Educació, per la qual es complementen els annexos de la Resolució de 14 de juliol de 2010, de la Conselleria d'Educació, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i cicles formatius.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6520

Data del DOGV
:   13-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5204


Data del document
:   12-04-2011

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * centre d'ensenyament

RESOLUCIÓ de 12 d'abril de 2011, de la Conselleria d'Educació, per la qual es complementen els annexos de la Resolució de 14 de juliol de 2010, de la Conselleria d'Educació, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i cicles formatius. [2011/5204]  
La Resolució de 14 de juliol de 2010 (DOCV núm. 6324, de 03.08.2010), de la Conselleria d'Educació, resol els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius.  
  
L'article 5 del Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE 27.12.1985, núm. 310), establix que per a poder acollir-se al règim de concerts, els centres privats han de complir els requisits mínims que s'establisquen en desplegament de l'article 14 de la Llei Orgànica Reguladora del Dret a l'Educació, estar autoritzats per a impartir les ensenyances que constituïxen l'objecte del concert, sotmetre's a les normes establides en el títol IV de l'esmentada llei orgànica i assumir les obligacions derivades del concert en els termes establits en este reglament.  
En els annexos de la mencionada resolució s'especifica la circumstància d'aquelles unitats que havien sigut estimades per a l'accés al règim de concerts educatius, amb la condició de reunir els requisits per a l'autorització d'obertura i funcionament abans de l'inici del curs escolar 2010/2011.  
D'altra banda, el titular d'un dels centres ha presentat la renúncia voluntària a una de les unitats estimades.   
Per tant, s'establix la necessitat d'elaborar una resolució on es publique la resolució efectiva final.  
De conformitat amb la Llei Orgànica 8/1985, de 3 de juliol, Reguladora del Dret a l'Educació (BOE núm. 159, de 04.07.1985); la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE núm. 36, de 11.02.1989); el Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació (BOE núm. 167, de 14.07.2006), i l'Orde de 26 desembre de 2008, de la Conselleria d'Educació, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga, o la modificació d'estos i aprova els models de documents administratius en què s'han de formalitzar els esmentats convenis o concerts (DOCV núm. 5927, de 07.01.2009).  
Vista la proposta del director general d'Ordenació i Centres Docents, de data 7 de març de 2011, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
  
Primer  
Adequar els annexos de la Resolució de 14 de juliol del 2010, de la Conselleria d'Educació (DOCV núm. 6324, de 03.08.2010), respecte dels centres educatius que han obtingut l'autorització suficient per a accedir a la totalitat del que se sol·licita (article 5 del Reial Decret 2377/1985, de 18 de desembre) amb efectes del curs escolar 2010/2011, els corresponents concerts educatius respecte d'eixos centres i unitats d'ensenyança quedaran tal com figuren a continuació:  
  
- Centre Privat d'Educació Infantil, Primària i Secundària Santa María del Carmen, amb codi 37604567, a Alacant. La unitat mixta de 1r de Batxiller que es va condicionar a l'autorització queda estimada.  
- Centre Privat d'Educació Infantil, Primària i Secundària Sagrada Familia, amb codi 93885530, a Elda. La unitat d'Educació Infantil que es va condicionar a l'autorització queda estimada.  
- Centre Privat d'Educació Infantil, Primària i Secundària Santa María del Carmen, amb codi 26925270, a Elda. La unitat mixta de 1r de Batxiller que es va condicionar a l'autorització queda estimada.  
- Centre Privat d'Educació Infantil, Primària i Secundària Alonai, amb codi 56830928, a Santa Pola. La unitat d'educació especial específica d'autistes que es va condicionar a l'autorització queda estimada.  
  
- Centre Privat d'Educació Infantil, Primària i Secundària la Nostra Escola Comarcal, amb codi 97013266, a Picassent. La unitat d'Educació Primària que es va condicionar a l'autorització queda estimada.  
  
- Centre Privat d'Educació Infantil, Primària i Secundària Sagrada Familia, amb codi 13732791, a Silla. La unitat d'Educació Infantil que es va condicionar a l'autorització queda estimada.  
- Centre Privat d'Educació Infantil, Primària i Secundària Esclavas de María, amb codi 11829010, a València. La unitat mixta de 1r de Batxiller que es va condicionar a l'autorització queda estimada.  
  
Segon  
Adequar els annexos de la Resolució de 14 de juliol del 2010, de la Conselleria d'Educació (DOCV núm. 6324, de 03.08.2010), respecte al centre educatiu que ha presentat la renúncia voluntària a una de les unitats estimades, el corresponent concert educatiu queda respecte d'este centre i unitats d'ensenyança tal com figuren a continuació:  
  
- Centre Privat d'Educació Infantil, Primària i Secundària Jesús María, amb codi 63169666, a Alacant. La unitat mixta de 1r de Batxiller queda desestimada.  
  
Tercer  
Les resolucions dels expedients d'incorporació, renovació i pròrroga dels convenis i concerts educatius que conté esta resolució s'inscriuran en el Registre de Centres Docents de la Comunitat Valenciana.  
  
  
Quart  
La present resolució tindrà efectes des de la data en què es dicta; no obstant això, els seus efectes acadèmics i econòmics s'entenen referits a l'inici del curs escolar 2010/2011.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, pot ser recorregut potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, en el termini d'un mes a comptar de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació.  
  
València, 12 d'abril de 2011.- El conseller d'Educació: Alejandro Font de Mora Turón.